Ñapa'c̈ho'ña atarr am̃cha'taret̃ta e'ñe atet̃ am̃cha'taret̃tena ma'yarrma't̃ ñeñt̃ ñanom nent ñeñt̃ c̈ha'nmats oñot̃ . Allñapa' am̃cha'taret̃tapretenana ñeñt̃ ma'yarrma't̃tetsa all . Ñeñt̃ c̈ha'nmats o'ponot̃ patsot̃ ñeñt̃ñapa' muenatenan allohuen acheñenesha' ñeñt̃ añe patsro'tsa'yen o'ch ma'yochyet ñeñt̃ ma'yarrma't̃ . Ñeñt̃ara ma'yarrma't̃ ñeñt̃ correrrtsa e'ñe mamecma allempo mettaguën . Ñeñt̃ att̃o mettaguën ñeñt̃cha' muetsayeñ t̃arraña ñapa' ama rromo . Añ berrma't̃ ñeñt̃ c̈ha'nmats o'ponot̃ patsot̃pa' ñerra'm esempo allo'tsen parro epuet ma'yarrma't̃ ñañapa' eñall att̃och orrtatenan acheñeneshacop pa'namen ñeñt̃ ama puentareto ama't ahuat̃a . Att̃oña a'shoran entot̃ huorte' tso' ñeñt̃ña tso' huorte'pa' o' e'ñe c̈hap patso allñapa' cohuanrrortatan shonte' acheñenesha' .
